HOOLALKA 2 ilaa 6aad: waxaa gela dadka iska caadiga ah oo ah shicibka lagu soo eedeeyo kiisaska kala duwan, dhulku waa sibidh jajaban, "rough floor" sida makhsinka koobaad ayuu leeyahay hal suuli ama baltalmay (one toilet) cayayaanka dhulka hoostiisa ka soo baxa waa wax iska caadi ah, maxaabiista ayaad arkaysa iyaga oo jidhkoogu wada nabar noqday cudurada dubka sare ee jidhka ku dhacaana saameeyen (skin infections), afar iyo labaatanka saacadood ee habeenkii iyo maalintii waxaa loo ogol yahay maxaabiista 30 daqiiqadood oo qudha inay dayrka usoo baxaan, inta kale waxay ku xidhanyahiin gudaha makhsinada, subaxa hore markay saacadda afrikada beri tahay 6:00 aroornimo ayaa ciidamadu usoo galaan gudaha hoolalka iyaga oo sida xoolaha u tiray maxaabiista ku jirta jeelka, hoolalka oo loogu tallo gallay in lagu xidho 40 qof, waxaa la galiya in ka badan 150 qof, iyaga oo goobaha habeenki la seexdo isku cidhiidhya (very small spaces), markaad gudaha ku jirto makhsinka waxay maxaabiistu u kala bixisay laba qaybood, "shidka iyo baska" shidku waxa weeyaan goobo ka yar nafisan baska, balse basku waa meesha loogu tallo gallay in la maro, halkaasi oo markii ay maxaabiistu isku bateen ay gogosha dhigteen.
